**ประเด็นคำถามเกี่ยวกับการประเมิน “องค์กรคุณธรรม”**

**ประจำปีงบประมาณ พ.ศ. ๒๕๖๔**

**................................................**

1. คำว่า **“...องค์กรในสังกัด”**(หน้า 18) หมายถึง กอง/สำนัก ในหน่วยงานระดับกรม ต้องประเมินได้
ทุกระดับ ใช่หรือไม่ จึงจะได้เป็น องค์กรคุณธรรมต้นแบบ

**ตอบ :** ไม่จำเป็น ตามเกณฑ์การประเมินที่ปรับใหม่นี้ จะเห็นว่า มีข้อกำหนดเพิ่มเติมโดยมีเป้าหมายให้
มีการประเมินตนเองของหน่วยงานระดับสำนัก/กองด้วย แต่ไม่ได้กำหนดว่าหน่วยงานจะต้อง
มีผลการประเมินของหน่วยงานในสังกัดอยู่ในทุกระดับ ดังนั้น หากหน่วยงานระดับกรม ประสงค์จะเป็นองค์กรคุณธรรมต้นแบบ แล้ว หน่วยงานในสังกัดที่มีผู้บริหารระดับอำนวยการต้นขึ้นไปหรือเทียบเท่า จะต้องประเมินตนเองให้ได้เป็นระดับ คุณธรรมต้นแบบ ไม่น้อยกว่า ๖๐% เช่น กรม A มีสำนัก/กอง
ในสังกัดที่มีผู้บริหารระดับอำนวยการต้นขึ้นไปหรือเทียบเท่า จำนวน ๕ สำนัก/กอง ดังนั้น ต้องมีสำนัก/กองที่ประเมินตนเองเป็นระดับคุณธรรมต้นแบบอย่างน้อย ๓ สำนัก/กอง กรม A จึงจะเป็นองค์กรคุณธรรมต้นแบบได้ เป็นต้น ส่วนอีก ๒ สำนัก/กอง จะประเมินได้ในระดับส่งเสริมคุณธรรม หรือระดับคุณธรรม
ทั้ง ๒ สำนัก/กอง หรือจะเป็นระดับส่งเสริมคุณธรรม ๑ สำนัก/กอง เป็นระดับคุณธรรม ๑ สำนัก/กอง
ก็ได้ ไม่จำเป็นว่าจะต้องมีหน่วยงานที่ประเมินได้ทั้ง ๓ ระดับ

1. คำว่า **“ต้องมีองค์กรในสังกัด ที่ประเมินได้ในระดับ “ส่งเสริมคุณธรรม” จำนวน ไม่น้อยกว่า 80%”** (หน้า 17) หมายถึง จำนวนกอง/สำนัก ต้องเข้าร่วมการประเมิน ไม่น้อยกว่า ๘๐% ของกอง/สำนัก ทั้งหมดในหน่วยงาน ใช่หรือไม่

**ตอบ :** ใช่ และสำนักงาน/กองที่เข้าร่วมการประเมินจำนวนไม่น้อยกว่า ๘๐% นั้น ต้องมีผลการประเมินอยู่ในระดับส่งเสริมคุณธรรม หน่วยงานนั้นจึงจะเป็น องค์กรส่งเสริมคุณธรรม ได้

1. การประเมินหน่วยงานระดับกอง/สำนัก อยู่ในอำนาจของใคร (ผอ.กอง/สำนัก หรือ หัวหน้าส่วนราชการ)

**ตอบ :** การประเมินองค์กรคุณธรรม เป็นการประเมินตนเอง ดังนั้น หน่วยงานระดับสำนัก/กอง
ต้องประเมินตนเองโดยพิจารณาจากการดำเนินงานจริง ประกอบกับหลักฐานที่เป็นลายลักษณ์อักษร
โดยส่งผลการประเมินตนเองพร้อมเอกสารประกอบให้หน่วยงานรับผิดชอบของแต่ละส่วนราชการ ที่เป็น
ผู้รวบรวมผลการประเมินทั้งหมดเสนอให้คณะอนุกรรมการส่งเสริมคุณธรรมระดับกระทรวงพิจารณารับรองผลการประเมินนั้น

1. กรมที่มีสำนักงานอยู่ต่างจังหวัด เช่น สำนักงานปลัดกระทรวงยุติธรรม มีสำนักงานยุติธรรมจังหวัด ดังนั้น เจ้าหน้าที่ในสำนักงานยุติธรรมจังหวัด ต้องเข้าร่วมประกาศเจตนารมณ์กับส่วนกลางด้วยหรือไม่

**ตอบ :** ไม่ต้อง เนื่องจากเกณฑ์การประเมินนี้แบ่งการประเมินเป็นส่วนกลางและส่วนภูมิภาค
โดยหน่วยงานที่สังกัดส่วนภูมิภาคหรือหน่วยงานที่สังกัดส่วนกลางแต่มีที่ทำการตั้งอยู่ในส่วนภูมิภาค
ต้องส่งผลการประเมินตนเองให้สำนักงานวัฒนธรรมจังหวัดที่หน่วยงานนั้นตั้งอยู่ ในฐานะเลขานุการคณะอนุกรรมการส่งเสริมคุณธรรมระดับจังหวัด เพื่อนำเสนอคณะอนุกรรมการฯ ระดับจังหวัดพิจารณา

**เกณฑ์ ข้อ ๑ (หน้า 19)**

๑. คำว่า “ผู้บริหารและสมาชิกในองค์กร ตั้งแต่ ๘๐% คือ ผู้บริหารและจนท. ในกอง/สำนัก ใช่หรือไม่

 **ตอบ :** ใช่

๒. คำว่า “...ร่วมกันเป็นลายลักษณ์อักษร” หากทำแบบออนไลน์ให้ลงชื่อในระบบ ทำได้หรือไม่

 **ตอบ :** ทำได้

1. การเก็บฐานข้อมูลการประกาศเจตนารมณ์ เก็บ ๒ ส่วน คือ (๑) จำนวนกี่กองที่ร่วมประกาศเจตนารมณ์

 (๒) จำนวนผู้บริหารและสมาชิกที่ร่วมประกาศฯ ใช่หรือไม่

 **ตอบ :**

 (๑) ฐานข้อมูลจำนวนสำนัก/กอง เป็นข้อมูลสำหรับการพิจารณาภาพรวมขององค์กร (ระดับกรม) เช่น

 กรม A มีสำนัก/กองในสังกัดที่มีผู้บริหารระดับอำนวยการต้นขึ้นไปหรือเทียบเท่า จำนวน ๕ สำนัก/กอง หากผลการประเมินของสำนัก/กอง เป็น

 - ระดับส่งเสริมคุณธรรม จำนวน ๘๐% = ๔ สำนัก/กอง กรม A ก็จะเป็นองค์กรส่งเสริมคุณธรรม

 - ระดับคุณธรรม จำนวน ๗๐% = ๔ สำนัก/กอง กรม A ก็จะเป็นองค์กรคุณธรรม

 - ระดับคุณธรรมต้นแบบ จำนวน ๖๐% = ๓ สำนัก/กอง กรม A ก็จะเป็นองค์กรคุณธรรมต้นแบบ

 (๒) ฐานข้อมูลจำนวนผู้บริหารและสมาชิกในองค์กรที่ร่วมประกาศเจตนารมณ์ เป็นข้อมูลสำหรับการพิจารณาให้คะแนนในตัวชี้วัดข้อ ๑ และข้อ ๒

**เกณฑ์ ข้อ ๒ (หน้า 19)**

1. ปัญหาที่อยากแก้และความดีที่อยากทำ คือคุณธรรมเป้าหมายใช่หรือไม่

**ตอบ :** ใช่

1. กำหนดคุณธรรมเป้าหมายอย่างน้อย ๓ เรื่อง หมายถึง

- ปัญหาที่อยากแก้ ๓ เรื่อง และ ความดีที่อยากทำ ๓ เรื่อง รวม ๖ เรื่อง? หรือ

- ปัญหาที่อยากแก้ และ ความดีที่อยากทำ รวมกันอย่างน้อย ๓ เรื่อง?

**ตอบ :** หมายถึง ปัญหาที่อยากแก้ และ ความดีที่อยากทำ คือคุณธรรมเป้าหมายที่ผู้บริหารและสมาชิก
ในองค์กรร่วมกันกำหนด รวมกันแล้ว อย่างน้อย ๓ เรื่อง

๓. คำว่า “รายละเอียดของคุณธรรมเป้าหมาย” (จากหลักฐาน หน้า ๒๐) หมายถึงต้องมีเหตุผลในการกำหนดคุณธรรมเป้าหมายในเรื่องนั้นๆ ใช่หรือไม่

 **ตอบ :** หมายถึง ควรมีการระบุความเป็นมาในการกำหนดคุณธรรมเป้าหมาย เช่น องค์กรมีเป้าหมาย
ในการประหยัดค่าไฟ แต่ไม่ได้รับความร่วมมือจากบุคลากร ดังนั้น จึงกำหนดให้ความรับผิดชอบ
เป็นคุณธรรมเป้าหมายขององค์กร โดยกำหนดเป็นกิจกรรม เช่น ทุกคนจะต้องปิดไฟในบริเวณพื้นที่
ความรับผิดชอบของตนในเวลาพักกลางวันและก่อนกลับบ้าน หากใครไม่ได้ปิดจะต้องจ่ายค่าปรับ เป็นต้น

๔. การลงลายมือชื่อในประกาศเจตนารมณ์ของเจ้าหน้าที่ ถือเป็นการกำหนดคุณธรรมเป้าหมายร่วมกันได้
หรือไม่ (กรณีมีคณะทำงานเป็นผู้จัดทำ)

**ตอบ :** ได้

๕. การกำหนดคุณธรรมเป้าหมาย และประกาศเจตนารมณ์ กรมเป็นผู้จัดทำฯ แล้วเสนอหัวหน้าส่วนราชการ
ลงนามประกาศ แล้วให้ จนท.แต่ละกองลงนามรับทราบได้หรือไม่ หรือ ต้องให้แต่ละกอง/สำนัก จัดทำ
คุณธรรมเป้าหมาย และประกาศเจตนารมณ์ ของกองเอง

**ตอบ :** เกณฑ์ประเมินนี้มีเป้าหมายให้มีการประเมินตนเองของหน่วยงานในระดับสำนัก/กอง ดังนั้น แต่ละสำนัก/กองจะต้องดำเนินการตามตัวชี้วัดที่กำหนดไว้

๖. ถ้ากรณีที่กอง/สำนัก จัดทำเอง ผู้มีอำนาจประกาศเจตนารมณ์ เป็นอำนาจของ ผู้บริหารของแต่ละกอง/
สำนัก หรือ แต่ละกองต้องเสนอให้หัวหน้าส่วนราชการลงนาม

**ตอบ :** ประกาศเจตนารมณ์เป็นของแต่ละสำนัก/กอง ที่เกิดจากความร่วมมือของสมาชิกในสำนัก/กองนั้น ดังนั้น หัวหน้าส่วนราชการจึงไม่ต้องลงนามในประกาศเจตนารมณ์ของสำนัก/กอง

๗. หลังจากที่กอง/สำนัก ประกาศเจตนารมณ์แล้ว ในส่วนของกรม ต้องประกาศในภาพรวมอีกหรือไม่

 **ตอบ :** กรมต้องมีการประกาศเจตนารมณ์ในภาพรวมของกรมด้วย เพื่อเป็นการแสดงว่ากรมมีนโยบาย
ในการส่งเสริมและพัฒนาให้หน่วยงานเป็นองค์กรคุณธรรม

**เกณฑ์ ข้อ ๓ (หน้า 20)**

1. “หลักฐาน” คำสั่งแต่งตั้งคณะทำงานฯ”

 (๑) ส่วนราชการ จัดตั้งคณะทำงาน ขึ้นมา ๑ คณะ แล้วแจ้งเวียนแผนให้กองดำเนินการได้หรือไม่ หรือ

 (๒) แต่ละกอง/สำนัก ต้องตั้งคณะทำงาน ขึ้นเอง (ทุกกอง ต้องตั้งคณะทำงานของกองตัวเอง)

1. คำว่า “การจัดทำแผนฯ โดยมีส่วนร่วมจากทุกฝ่ายในองค์กร” คือ

 (๑) ต้องมีผู้บริหารและตัวแทนกอง/สำนัก ทุกกอง มาร่วมกันจัดทำแผนฯ ?

 (๒) คำสั่งแต่งตั้ง ควรมีผู้บริหาร และผู้แทนกอง/สำนัก ทุกกอง? หรือ

 (๓) กรณีกองแต่ละกอง ต้องมีผู้บริหาร และเจ้าหน้าที่ ร่วมกันทำแผน

๓. กอง/สำนักต้องทำแผนของตัวเอง หรือไม่ หรือ ให้ส่วนราชการทำแผนแล้วส่งให้กองดำเนินการตามแผนได้หรือไม่

 **ตอบ :** ขอตอบในภาพรวมว่า การดำเนินงานเพื่อขับเคลื่อนองค์กรให้เป็นองค์กรคุณธรรม ควรทำทั้ง
ในส่วนของนโยบายและการปฏิบัติ คือ (๑) ส่วนราชการตั้งคณะทำงานเพื่อพิจารณาการดำเนินงาน
ในภาพรวมเพื่อให้บรรลุเป้าหมายในระดับนโยบาย และ (๒) สำนัก/กอง ตั้งคณะทำงานเพื่อเป็นผู้ปฏิบัติให้เกิดผลสำเร็จตามตัวชี้วัดที่วางไว้

**เกณฑ์ ข้อ ๔ (หน้า 20)**

1. ผลสำเร็จของการดำเนินการตามแผนฯ ๖๐% หมายถึง ตัวชี้วัดของแต่ละกิจกรรมที่กำหนดไว้ ต้องมีผลสำเร็จอย่างน้อย ๖๐% ใช่หรือไม่ (เพราะหลักฐาน หน้า ๒๐ บอกว่าเป็นผลสำเร็จของกิจกรรม)

**ตอบ :** ใช่

**เกณฑ์ ข้อ ๕ (หน้า 21)**

1. การติดตามประเมินผลสำเร็จ ให้ติดตามจากแผนในปีที่ผ่านการประเมินมาแล้ว หรือ แผนที่กำลังทำอยู่ในปัจจุบัน

**ตอบ :** การประเมินเป็นลักษณะของการประเมินรายปี​ ดังนั้น​ ต้องใช้ข้อมูลและหลักฐานที่เป็นปัจจุบัน​

**เกณฑ์ ข้อ ๖ (หน้า 21)**

1. โครงการดีเด่น วัดจากอะไร และ กอง/สำนัก เป็นคนเลือกเอง หรือ กรม เป็น

**ตอบ :** สำนัก/กองเป็นผู้ประกาศยกย่อง โดยพิจารณาจากคุณธรรมเป้าหมายที่กำหนดไว้ หรือมีตัวชี้วัดตามความเหมาะสมในการคัดเลือก

1. กอง/สำนัก ต้องประกาศยกย่องบุคคลในกองตัวเอง ใช่หรือไม่ หรือ ให้กรมเป็นคนประกาศยกย่อง

**ตอบ :** การประกาศยกย่องเป็นการดำเนินงานของหน่วยงานที่ประเมิน ดังนั้น หน่วยงานระดับสำนัก/กอง จึงต้องมีการประกาศยกย่องบุคลากรในสำนัก/กอง นั้น

1. กอง ๑๐ กอง ต้องมี ๗ กอง ที่มีการประกาศยกย่อง ใช่หรือไม่ ถึงจะผ่านระดับ ๒ (๗๐%)

 **ตอบ :** ตัวชี้วัดเรื่องการประกาศยกย่อง ไม่ได้มีการกำหนดจำนวนหน่วยงานที่ได้รับการประกาศยกย่อง กำหนดเพียงแค่ องค์กรต้องมีการประกาศ ยกย่องเชิดชู บุคลากร หรือหน่วยงานที่สามารถเป็นแบบอย่างในการส่งเสริมคุณธรรมเป้าหมายที่กำหนดไว้ได้ ส่วนการกำหนดจำนวนหน่วยงาน ๗๐% เป็นการกำหนดเพื่อพิจารณาระดับองค์กรคุณธรรมในภาพรวม

**เกณฑ์ ข้อ ๗ (หน้า 22)**

1. พฤติกรรมเปลี่ยนวัดจากอะไร และต้องมีการรายงานพฤติกรรมด้วยใช่หรือไม่ ถึงจะได้ ๒ คะแนน จะต้องวัดโดยประเมินพฤติกรรมก่อนและหลัง ดำเนินกิจกรรม หรือไม่
2. “คนในองค์กรมีพฤติกรรมที่เปลี่ยนแปลงไปในทางที่ดีขึ้น” นั้น ไม่จำเป็นต้องวัดเป็นเปอร์เซ็นต์ ใช่หรือไม่

๓. ตามหลักฐานมีการประเมินความสุขของคนในชุมชน (หน้า ๒๐) นั้น ต้องมีการประเมินความสุขของคนในกองตัวเอง ใช่หรือไม่ หรือ ส่วนราชการ ทำการประเมินภาพรวม หรือไม่

**ตอบ :** หน่วยงานสามารถประเมินพฤติกรรมของบุคลากรได้ในรูปแบบต่างๆ เพื่อประกอบการพิจารณา โดยอาจทำเป็นแบบประเมินความพึงพอใจหรือประเมินค่าการเปลี่ยนแปลงในทางสถิติเพื่อให้เห็น
ความชัดเจนของการเปลี่ยนแปลงก็ได้ ขึ้นอยู่กับการดำเนินงานของแต่ละหน่วยงาน ส่วนการประเมินความสุขของคนในชุมชน เป็นเครื่องมือหนึ่งของการประเมินชุมชนคุณธรรม ซึ่งเป็นการยกตัวอย่างหลักฐาน
ในภาพรวม

**เกณฑ์ ข้อ ๘ (หน้า 23)**

1. “กิจกรรมใน ๓ มิติ” นี้ ให้กำหนดกิจกรรมลงในแผนตามประเด็นคุณธรรมเป้าหมายที่กำหนดไว้ตามข้อ ๒ โดยไม่ต้องกำหนดเป็นคุณธรรมเป้าหมายเพิ่ม ใช่หรือไม่

**ตอบ :** หน่วยงานสามารถกำหนดและดำเนินกิจกรรม ๓ มิติ ได้โดยไม่ต้องกำหนดให้เป็นคุณธรรมเป้าหมายในแผนส่งเสริมคุณธรรม

1. คำว่า “จัดกิจกรรมครบทั้ง ๓ มิติ” นั้น หากจัดกิจกรรมเดียว แต่ตอบครบ ๓ มิติ ทำได้หรือไม่

**ตอบ :** ทำได้

**เกณฑ์ ข้อ ๙ (หน้า 23)**

1. กรณีกอง/สำนัก ประเมินตนเอง กอง/สำนักนั้น ต้องเป็นแหล่งเรียนรู้ หรือ กรมเป็นแหล่งเรียนรู้ในภาพรวม
2. ผลงานที่เผยแพร่ให้กับหน่วยงานอื่น ต้องเป็นผลงานที่ดำเนินการตามแผนส่งเสริมคุณธรรมเท่านั้น ใช่หรือไม่
3. ตามหลักฐาน หน้า ๒๐ ต้องมีวิทยากรในการถ่ายทอดความรู้เท่านั้น ใช่หรือไม่
4. ถ้าไม่มีการบรรยายให้ความรู้โดยวิทยากร แต่เป็นการประชาสัมพันธ์ผ่านสื่อออนไลน์ เช่น บทความ และตอนท้ายบทความ ลงชื่อผู้ทำบทความ จะถือว่าผ่านข้อ ๙ หรือไม่

**ตอบ :** สำนัก/กองต้องมีองค์ความรู้และเป็นแหล่งเรียนรู้ หรือสามารถเผยแพร่ผลงานการดำเนินงานส่งเสริมคุณธรรมที่สำนัก/กองกำหนดคุณธรรมเป้าหมายไว้ได้ โดยอาจไม่จำเป็นต้องมีวิทยากร แต่สามารถเผยแพร่โดยใช้สื่อต่างๆ ได้

**คำถามอื่นๆ**

1. การดำเนินการทุกข้อ ต้องเริ่มจาก กอง/สำนัก ใช่หรือไม่ หรือ ส่วนกลางทำ แล้วให้ กอง/สำนัก ดำเนินการได้หรือไม่

**ตอบ :** การดำเนินงานเพื่อขับเคลื่อนองค์กรให้เป็นองค์กรคุณธรรม ดังนั้นจึงควรทำทั้งในส่วนของนโยบายและการปฏิบัติ คือ (๑) ส่วนราชการตั้งคณะทำงานเพื่อพิจารณาการดำเนินงานในภาพรวมเพื่อให้บรรลุเป้าหมายในระดับนโยบาย และ (๒) สำนัก/กอง ตั้งคณะทำงานเพื่อเป็นผู้ปฏิบัติให้เกิดผลสำเร็จตามตัวชี้วัดที่วางไว้

1. หลักฐานทุกอย่าง ตามข้อ ๑ - ๙ ทุกกอง/สำนัก ต้องมีหลักฐานทุกข้อ ใช่หรือไม่ และเราต้องส่งหลักฐานทั้งหมด ของ กอง/สำนัก ให้ กรมการศาสนาด้วยหรือไม่
2. การตรวจหลักฐานของกรม ศปท. ต้องตรวจหลักฐานของกอง/สำนัก ของแต่ละกรมด้วยหรือไม่

**ตอบ :** หน่วยงานไม่ต้องส่งเอกสารหลักฐานในการประเมินในกรมการศาสนา ให้ส่งไปที่ ศปท. ในฐานะฝ่ายเลขานุการของคณะอนุกรรมการส่งเสริมคุณธรรมระดับกระทรวง รวบรวมและเสนอคณะอนุกรรมการฯ พิจารณารับรองผลการประเมิน

1. องค์กรคุณธรรมต้นแบบที่โดดเด่น มีวัดผลจากอะไร

**ตอบ :** คณะอนุกรรมการฯ​ ระดับกระทรวงสามารถพิจารณาคัดเลือกได้ตามความเหมาะสม​

1. กอง/สำนัก ที่จะเข้าร่วมการประเมิน ต้องเป็นตามกฎกระทรวง เท่านั้น หรือไม่ หากมีกองที่ไม่ได้ตั้งตามกฎกระทรวง จะเข้าร่วมประเมินได้หรือไม่

**ตอบ :** ขึ้นอยู่กับนโยบายของผู้บริหาร

1. ของปีงบประมาณ พ.ศ. ๒๕๖๓ มีการประกาศแล้วหรือยัง
2. ถ้ายังไม่มีการประกาศของ ปี 2563 จะนำมาทำต่อเนื่องในปี 2564 ได้หรือไม่ หรือจะต้องเริ่มทำใหม่
3. หน่วยงานที่เคยได้รับประกาศเป็นองค์กรคุณธรรมแล้ว จะพัฒนาต่อไป/ทำต่อเนื่อง เพื่อยกระดับเป็นองค์กรต้นแบบ ได้หรือไม่ หรือการประเมิน ปี 2564 จะต้องเริ่มทำใหม่ทั้งหมด

**ตอบ :** ปี ๒๕๖๓ ไม่มีการประกาศ ประกอบกับตั้งแต่ช่วงต้นปีงบประมาณ พ.ศ. ๒๕๖๓ เกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) จึงทำให้กรมการศาสนาและองค์กรเครือข่ายงดการจัดกิจกรรมต่างๆ ตามมาตรการป้องกันการแพร่ระบาดของเชื้อไวรัส และเมื่อมีการแต่งตั้งผู้ทรงคุณวุฒิในคณะกรรมการส่งเสริมคุณธรรมแห่งชาติและคณะอนุกรรมการด้านการประเมินฯ ชุดใหม่ จึงมีการปรับปรุงหลักเกณฑ์การประเมินเพื่อให้เกิดความเหมาะสมและมีประสิทธิภาพมากยิ่งขึ้น และกำหนดให้มีการประเมินเป็นรายปี​ ดังนั้น​ ปี​ ๒๕๖๔​ หน่วยงานจึงต้องประเมินใหม่โดยใช้เกณฑ์​ที่ปรับปรุงนี้​

.................................................................................................